અસારવામાં પૂર્વ ધારાસભ્યે ભાડે આપેલા ઘરમાં એક પરિણીતાનું ભેદી સંજોગોમાં મોત થયું છે. બે રૂમના અંદરથી બંધ ઘરમાંથી મહિલાની લાશ પલંગ પરથી મળી આવી હતી, જ્યારે ફાંસો ખાવાનો ફંદો બીજા રૂમમાં લટકતી હાલતમાં મળી આવ્યો હતો. હકીકતમાં સવારે મહિલાનો પતિ તેના ત્રણ અને ચાર વર્ષના બે સંતાનને બોપલ રહેતી સાળીના ઘરે મૂકીને રવાના થઈ ગયો હતો. તેણે દસેક વાગ્યે સાળીને ફોન કરી જાણ કરી હતી કે, તમારી બહેનને કહો કે, મારો ફોન ઉપાડી વાત કરે. બોપલ ખાતે રહેતી બહેને તપાસ કરી ત્યારે ભેદી મોતની ઘટના સામે આવી હતી.